## Zakon o prekršajima protiv javnog reda i mira (prečišćeni tekst)

### NN 5/1990 (13.2.1990.), Zakon o prekršajima protiv javnog reda i mira (prečišćeni tekst)

# ZAKONODAVNO-PRAVNA KOMISIJA SABORA SOCIJALISTIČKE REPUBLIKE HRVATSKE

Na temelju člana 15. Zakona o izmjenama i dopunama Zakona o prekršajima
protiv javnog reda i mira ("Narodne novine", br. 55/88) Zakonodavno-pravna
komisija Sabora Socijalističke Republike Hrvatske, na sjednici održanoj
2. veljače 1990. godine utvrdila je prečišćeni tekst Zakona o prekršajima
protiv javnog reda i mira.

Prečišćeni tekst Zakona o prekršajima protiv javnog reda i mira obuhvaća
Zakon o prekršajima protiv javnog reda i mira ("Narodne novine",
br. 41/77) te njegove izmjene i dopune objavljene u "Narodnim novinama",
br. 55/89, u kojima je naznačeno vrijeme njihova stupanja na snagu.

Broj: 6305-89-63

Zagreb, 2. veljače 1990.

Predsjednica Zakonodavno-pravne komisije Sabora Socijalističke Republike
Hrvatske Zrinjka Ščirković, v. r.

## ZAKON

### o prekršajima protiv javnog reda i mira (prečišćeni tekst)

Član 1.

Prekršaji protiv javnog reda i mira su djela kojima se na nedozvoljen
način remeti mir, rad ili normalan način života građana, stvara nemir,
neraspoloženje, uznemirenost ili ometa kretanje građana na ulicama i drugim
javnim mjestima ili ometa ostvarivanje njihova prava i dužnosti, vrijeđa
moral, ometa vršenje zakonitih mjera državnih organa i službenih osoba
ili se omalovažavaju takve mjere, ugrožava opća sigurnost ljudi i imovine,
vrijeđaju državni organi ili organizacije udruženog rada. druge samoupravne
organizacije i zajednice ili se na drugi način narušava javni red i mir
građana te djela utvrđena ovim zakonom.

Član 2.

Za prekršaje protiv javnog reda i mira ižriču se novčane kazne i kazne
zatvora, a može se izreći i zaštitna mjera oduzimanja predmeta, zaštitna
mjera obaveznog liječenja od alkoholizma i narkomanije. zaštitna mjera
obaveznog liječenja od spolne bolesti ili zaštitna mjera udaljenja s područja
općine na kojem je prekršaj izvršen.

Član 3.

Tko na javnom mjestu govorom, pjevanjem, sviranjem, pisanjem, crtanjem,
reproduciranjem govora, muzike, tekstova, slika i crteža odgovarajućim
tehnićkim aparatima vrijeđa ili omalovažava patriotske osjećaje građana,
narod ili narodnost u Socijalistićkoj Federativnoj Republici Jugoslaviji,
te osnove socijalističkog samoupravnog društvenog uređenja Socijalističke
Federativne Republike Jugoslavije, kaznit će se za prekršaj novčanom kaznom
od 500 do 2500 dinara ili kaznom zatvora do 60 dana.

Organizacija udruženog rada ili druga pravna osoba koja proizvodi ili
stavlja u promet znakove, crteže ili druge predmete kojima se vrijeđaju
ili omalovažavaju patriotski osjećaji građana, narod ili narodnost u Socijalističkoj
Federativnoj Republici Jugoslaviji, te osnove socijalističkog samoupravnog
društvenog uređenja Socijalističke Federativne Republike Jugoslavije, kaznit
će se za prekršaj novčanom kaznom od 2000 do 10.000 dinara. Novčanom kaznom
od 500 do 1500 dinara ili kaznom zatvora do 60 dana, kaznit će se i odgovorna
osoba u pravnoj osobi za prekršaj iz stava 2. ovoga člana.

Novčanom kaznom od 500 do 2500 dinara ili kaznom zatvora do 60 dana
kaznit će se pojedinac koji učini prekršaj iz stava 2. ovoga člana.

Član 4.

Tko na javnom mjestu namjerno uništi, ošteti ili omalovažava domaći
novac u opticaju,kaznit će se za prekršaj novčanom kaznom od 500 do 1500
dinara ili kaznom zatvora do 60 dana.

Član 5.

Tko na javnom mjestu izvođenjem, reproduciranjem pjesama, skladbi i
tekstova ili nošenjem ili isticanjem simbola, tekstova, slika, crteža remeti
javni red i mir, kaznit će se za prekršaj novčanom kaznom od 500 do 1500
dinara ili kaznom zatvora do 60 dana. Tko bez dozvole nadležnog organa,
tehničkim sredstvima, prenosi javne priredbe i manifestacije izvan prostora
na kojem se iste održavaju, kaznit će se za prekršaj novčanom kaznom od
500 do 1500 dinara. Tko tiskane ili snimljene stvari raspačava na neuobičajen
nametljiv ili drzak način, te time remeti mir građana, kaznit će se za
prekršaj novčanom kaznom od 500 do 1500 dinara.

Član 6.

Tko se na javnom mjestu ponaša na naročito drzak i nepristojan način
vrijeđajući građane ili narušavajući njihov mir, kaznit će se za prekršaj
novčanom kaznom od 500 do 1500 dinara ili kaznom zatvora do 60 dana.

Član 7.

Tko dopušta da se u njegovim prostorijama vrši bludničenje ili tko omogućuje
ili na drugi naćin pomaže vršenju prostitucije, kaznit će se za prekršaj
novčanom kaznom od 500 do 2500 dinara ili kaznom zatvora do 60 dana.

Član 8.

Tko se na javnom mjestu kocka ili tko mami druge na kocku ili tko omogućava
kockanje, kaznit će se za prekršaj novčanom kaznom od 1500 do 5000 dinara
ili kaznom zatvora do 60 dana.

Član 9.

Tko neovlašteno prodaje ili nudi na prodaju ulaznice za sportske i druge
priredbe u većoj količini ili po cijenama višim od označenih, kaznit će
se za prekršaj novčanom kaznom od 1500 do 5000 dinara ili kaznom zatvora
do 30 dana.

Član 10.

Tko obmani drugoga u pogledu svoje službene ili društvene funkcije odnosno
položaja ili tko upotrijebi lažne osobne podatke kao svoje ili tko potvrdi
tuđe lažne osobne podatke kao i tko neovlašteno nosi kakve znakove službene
osobe, kaznit će se za prekršaj novčanom kaznom od 50 do 500 dinara ili
kaznom zatvora do 30 dana.

Član 11.

Tko se odaje skitnji ili prosjačenju ili tko se uz naplatu bavi gatanjem,
proricanjem sudbine, tumačenjem snova ili sličnim obmanjivanjima, kaznit
će se za prekršaj novčanom kaznom od 50 do 500 dinara ili kaznom zatvora
do 30 dana.

Član 12.

Tko se odaje prostituciji, kaznit će se za prekršaj novčanom kaznom
od 50 do 500 dinara ili kaznom zatvora do 30 dana.

Član 13.

Tko se na javnom mjestu tuče, svađa, viče ili na drugi način remeti
javni red i mir, kaznit će se za prekršaj novčanom kaznom od 50 do 500
dinara ili kaznom zatvora do 30 dana.

Član 14.

Tko na javnom mjestu vrijeđa ili omalovažava moralne osjećaje građana,
kaznit će se za prekršaj novčanom kaznom od 50 do 500 dinara ili kaznom
zatvora do 30 dana.

Član 15.

Tko krši naredbuo zabrani pristupa ili zadržavanja, fotografiranja ili
skiciranja na odredenom mjestu, kaznit će se za prekršaj novčanom kaznom
od 50 do 500 dinara ili kaznom zatvora do 30 dana.

Član 16.

Tko izmišlja ili širi lažne vijesti kojima se remeti mir i spokojstvo
gradana, kaznit će se za prekršaj novčanom kaznom od 50 do 500 dinara ili
kaznom zatvora do 30 dana.

Član 17.

Tko omalovažava ili vrijeđa državne organe odnosno službene osobe prilikom
vršenja ili u vezi s vršenjem službe ili njihova zakonita naređenja, kaznit
će se za prekršaj novčanom kaznom od 50 do 500 dinara ili kaznom zatvora
do 30 dana.

Član 18.

Tko javno istaknute objave društveno-političkih zajednica i njihovih
organa, mjesnih zajednica, organizacija udruženog rada i drugih samoupravnih
organizacija i zajednica, društveno-političkih i drugih društvenih organizacija
kao i druge predmete na javnim mjestima uništi, ošteti, zamaže, neovlašteno
ukloni ili spriječi njihovo isticanje na mjestima predviđenim u tu svrhu,
kaznit će se za prekršaj novčanom kaznom od 50 do 500 dinara ili kaznom
zatvora do 30 dana.

Član 19.

Tko daje alkoholna pića pijanoj osobi ili maloljetniku ispod 16 godina,
kaznit će se za prekršaj novčanom kaznom od 50 do 500 dinara ili kaznom
zatvora do 30 dana.

Član 20.

Tko se na javnom mjestu odaje pijanćevanju ili uživanju opojnih droga
ili drugih omamljujućih sredstava, kaznit će se za prekršaj novčanom kaznom
od 50 do 500 dinara ili kaznom zatvora do 30 dana.

Član 21.

Tko neovlašteno puca iz vatrenog oružja, pali rakete ili sličan eksplozivan
ili zapaljiv materijal ili na drugi način narušava mir i sigurnost građana,
kaznit će se za prekršaj novčanom kaznom od 50 do 500 dinara ili kaznom
zatvora do 30 dana.

Član 22.

Roditelj ili staratelj koji podstiče dijete ili štićenika na vršenje
prekršaja određenih ovim zakonom ili propisa donesenim na temelju ovoga
zakona, kaznit će se za prekršaj novčanom kaznom od 50 do 500 dinara ili
kaznom zatvora do 30 dana.

Član 23.

Tko se ne udalji iz skupine koju je ovlaštena službena ili ovlaštena
vojna osoba pozvala da se raziđe, kaznit će se za prekršaj novčanom kaznom
od 50 do 500 dinara ili kaznom zatvora do 30 dana.

Član 24.

Tko pod vidom republičke zastave ili grba na javnom mjestu ističe zastavu
ili grb koji ne sadrže obilježja propisana ustavom određene republike,
kaznit će se za prekršaj novčanom kaznom od 50 do 500 dinara ili kaznom
zatvora do 30 dana.

Član 25.

Tko na javnom mjestu ističe dotrajale, neuredne, poderane ili na drugi
način oštećene zastave društveno-politićkih zajednica ili društveno-političkih
organizacija, kaznit će se za prekršaj novčanom kaznom od 50 do 500 dinara.

Član 26.

Tko istakne zastave strane države bez općeg poziva društveno-političke
organizacije ili bez odobrenja organa uprave nadležnog za unutrašnje poslove,
kaznit će se za prekršaj novčanom kaznom od 50 do 500 dinara.

Član 27.

Roditelj ili staratelj čije dijete ili štićenik učini prekršaj utvrđen
ovim zakonom ili propisima donesenim na temelju ovoga zakona, kaznit će
se za prekršaj novčanom kaznom od 80 do 500 dinara.

Član 28.

Odgovorna osoba u ugostiteljskoj radnji ili u ugostiteljskoj organizaciji
koja propusti spriječiti narušavanje reda i mira u ugostiteljskoj radnji
odnosno organizaciji, iako je to mogla učiniti bez opasnosti za sebe ili
drugoga, kaznit će se za prekršaj novčanom kaznom od 50 do 500 dinara.

Član 29.

Tko stavi ispred zgrade ili ograde ili na zgradu ili ogradu uređaj ili
predmet koji može povrijediti prolaznika ili mu nanijeti kakvu štetu ili
tko takav predmet izbaci na ulicu, kaznit će se za prekršaj novčanom kaznom
od 50 do 500 dinara.

Član 30.

Tko bez nadzora i neoprezno drži životinje koje mogu povrijediti ili
ugroziti građane ili tko na javnom mjestu zlostavlja životinje ili na drugi
način loše s njima postupa, kaznit će se za prekršaj novčanom kaznom od
50 do 500 dinara.

Član 31.

Dobrovoljni prilozi ne smiju se zahtijevati ili prikupljati bez odobrenja.
ako zakonom nije drukčije određeno. Odredba stava 1. ovoga člana ne odnosi
se na dobrovoljne priloge što ih prikupljaju društveno-političke organizacije,
mjesne zajednice, organizacije udruženog rada druge samoupravne organizacije
i zajednice i društvene organizacije. Odobrenje za prikupljanje dobrovoljnih
priloga na području općine izdaje općinski sekretarijat za unutrašnje poslove.
Općinski sekretarijat za unutrašnje poslove može odbiti izdavanje odobrenja
za prikupljanje dobrovoljnih priloga ako ocijeni da bi se time remetio
javni red i mir ili uznemirivali građani. Tko prikuplja dobrovoljne priloge
bez odobrenja, kaznit će se novčanom kaznom od 50 do 500 dinara ili kaznom
zatvora do 30 dana. Prilozi prikupljeni bez odobrenja oduzet će se u korist
općine.

Član 32.

Predmeti koji su upotrijebljeni ili su nabavljeni za izvršenje prekršaja
ili koji su nastali izvršenjem prekršaja mogu se oduzeti ako su u vlasništvu
učinioca. Predmeti iz stava 1. ovoga člana mogu se oduzeti i kad nisu u
vlasništvu učinioca ako to zahtijevaju interesi opće sigurnosti ili razlozi
morala. Novac, predmeti od vrijednosti i imovinska korist postignuta izvršenjem
prekrašaja oduzet će se od učinioca. Ako oduzimanje nije moguće učinilac
će se obvezati da plati novčani iznos koji odgovara postignutoj imovinskoj
koristi. Ovlaštene službene osobe organa unutrašnjih poslova, kad u obavljanju
službenih poslova saznaju za prekršaj, mogu privremeno oduzeti predmete
i novac iz stava 1. i 3. ovoga člana i prije donošenja rješenja o prekršaju.

Član 33.

Osobi koja se odala uživanju alkohola ili opojnih droga ili drugih omamljujućih
sredstava i zbog te svoje sklonosti i navike vrši prekršaje, a postoji
opasnost da će ih ponovo vršiti, može se uz kaznu izreći i zaštitna mjera
obaveznog liječenja od aikoholizma i narkomanije. Obavezno lijećenje vrši
se u zdravstvenoj organizaciji određenoj u rješenju o prekršaju ili za
vrijeme izdržavanja kazne zatvora. Zdravstvena organizacija odnosno liječnik
koji su liječili osobu od alkoholizma i narkomanije dužni su po završetku
ili prekidu liječenja odmah o uspjehu odnosno o prekidu liječenja izvijestiti
suca za prekršaje koji je izrekao ovu zaštitnu mjeru. Osoba koja odbije
da se podvrgne obaveznom liječenju od alkoholizma i narkomanije ili izbjegava
to liječenje, kaznit će se za taj prekršaj kaznom zatvora do 30 dana.

Član 34.

Osobi koja izvrši prekršaj iz člana 12. ovoga zakona, a zaražena je
od spolne bolesti, izreći će se uz kaznu i zaštitna mjera obaveznog liječenja
od spolne bolesti. Odredbe člana 33. stava 2. i 3. ovoga zakona shodno
će se primjenjivati i kod izvršavanja zaštitne mjere obaveznog liječenja
od spolne bolesti. Osoba koja odbije da se podvrgne obaveznom liječenju
od spolne bolesti ili izbjegava to liječenje kaznit će se za taj prekršaj
kaznom zatvora do 30 dana.

Član 35.

Zaštitna mjera obaveznog liječenja od alkoholizma i narkomanije i zaštitna
mjera obaveznog liječenja od spolne bolesti izvršavaju se prema odredbama
Zakona o izvršenju krivičnih i prekršajnih sankcija i propisima donesenim
na temelju toga zakona.

Član 36.

Za prekršaje iz člana 3. stava 1. i člana 6, 8, 11. i 12. ovoga zakona
može se uz kaznu zatvora ili samostalno izreći i zaštitna mjera udaljenja
s područja općine na kojem je izvršen prekršaj u trajanju od 30 dana do
šest mjeseci. Zaštitna mjera iz stava 1. ovoga člana može se izreći osobi
u pogledu koje se iz okolnosti pod kojima je prekršaj izvršila iz pobuda,
ranijeg života, osobnih prilika i njenog držanja može osnovano smatrati
da bi na istom području mogla ponovno izvršiti koji od prekršaja iz stava
1. ovoga člana. Nitko ne može biti udaljen s područja općine na kojem ima
prebivalište. U rješenju o prekršaju odredit će se rok u kojem je okrivljeni
dužan napustiti područje općine na kojem je učinio prekršaj, a koji ne
može biti kraći od 12 sati niti duži od tri dana. Žalba protiv rješenja
ne odgađa izvršenje ove zaštitne mjere. Tko se u roku iz stava 4. ovoga
člana ne udalji ili tko se za vrijeme trajanja zaštitne mjere udaljenja
bez opravdanog razloga vrati na područje s koga je udaljen, kaznit će se
za taj prekršaj novčanom kaznom od 50 do 500 dinara ili kaznom zatvora
do 30 dana.

Član 37.

Skupština općine odnosno skupština gradske zajednice općina može svojom
odlukom, u skladu sa članom 1. ovoga zakona, propisivati i druge prekršaje
protiv javnog reda i mira koji nisu predvideni ovim zakonom.

Član 38.

Dozvolu za prenošenje tehničkim sredstvima javnih priredbi i manifestacija
izdaje organ uprave nadležan za unutrašnje poslove.

Član 39.

Danom stupanja na snagu Zakona o prekršajima protiv javnog reda i mira
("Narodne novine", br. 41/77) prestaje važiti Zakon o prekršajima
protiv javnog reda i mira ("Narodne novine", br. 29/49, 72/51,
37/56, 18/60, I/70 i 4/70).

Član 40.

Na dan stupanja na snagu zakona o izmjenama i dopunama Zakona o prekršajima
protiv javnog reda i mira ("Narodne novine", br. 55/89) prestaje
važiti odredba člana 86. Zakona o izmjenama i dopunama zakona kojima su
određene novčane kazne za privredne prijestupe i prekršaje ("Narodne
novine", br. 47/89).

Zakon, NN 5/1990-59